Missatge: Un noble austríac i un islamòfob es disputaran la presidència txecaKarel Schwarzenberg, príncep de SchwarzenbergL'ex-primer ministre Miloš Zeman amb un 25% dels vots i Karel Schwarzenberg noble austríac i actual ministre d'afers exteriors (22%) es disputaran la presidència del país a la segona volta de les eleccionsExtramurs.cat | 12/01/2013 a les 06:39Ho signa...Marq Martí.Karel Schwarzenberg, líder del partit de centre-dreta ‘Tradició Responsabilitat i Prosperitat’ ha estat la sorpresa en la primera ronda de les eleccions txeques. Aquest noble austriaco-txec de 75 anys i Príncep de Schwarzenberg ha obtingut un suport del 22%, a només 3 punts de distància de Miloš Zeman, el candidat socialdemòcrata del Partit dels Drets Civil i ex-primer ministre.Miloš Zeman va ser primer ministre del país del 1998 al 2002. Durant tota la campanya se l’ha acusat de rebre finançament de la petroliera russa Lukoil i l’oposició sempre l’ha considerat un personatge molt proper a la política geoestratègica de Vladimir Putin. La polèmica acompanya aquest candidat, qui el 2011 va declarar que l’Islam era l’«anti-civilització». Karel Schwarzenberg prové d’una nissaga de nobles austríacs i ha estat ministre d’afers exteriors del país en dues etapes: entre 2007 i 2009, i d’ençà el 2010 fins ara. Al 2005 va ser expulsat de Cuba després de reunir-se amb l’oposició a Fidel Castro i al 2008, quan era ministre d’afers exteriors, va representar a la República Txeca en la signatura l’acord per l’escut antimíssils dels EUA amb Condoleezza Rice, secretària d’estat.Els dos candidats s’enfrontaran en la segona i definitiva volta dels comicis, que se celebrarà els propers 25 i 26 de gener. Extramurs.cat

Resposta: Triar entre la dreta i l'extrema dreta. Una democràcia liberal demostrant un cop més el poc que té de demòcràcia. I no em vingueu que els txecs ho han volgut així, primer respongueu a com és que els txecs sempre volen el que més interessa a les elits txeques.